Document ID: 32006R0658

KOMISSION ASETUS (EY) N:o 658/2006,
annettu 27 päivänä huhtikuuta 2006,
neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 60 artiklan 2 kohdan, 145 artiklan c ja d kohdan ja d kohdan b alakohdan sekä 155 artiklan,
sekä katsoo seuraavaa:
(1)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä 21 päivänä huhtikuuta 2004 annetussa komission asetuksessa (EY) N:o 795/2004 (2) vahvistetaan tilatukijärjestelmän täytäntöönpanoa koskevat säännöt vuodesta 2005.
(2)
Kyseisen järjestelmän hallinnollisesta ja operatiivisesta täytäntöönpanosta jäsenvaltioiden tasolla saatu kokemus on osoittanut, että toisaalta tarvitaan lisää yksityiskohtaisia sääntöjä ja toisaalta voimassa olevia sääntöjä olisi selkiytettävä ja mukautettava.
(3)
Asetuksessa (EY) N:o 1782/2003, sellaisena kuin se on muutettuna asetuksella (EY) N:o 319/2006, vahvistetaan sokerijuurikkaan, sokeriruo’on ja juurisikurin tuen tuotannosta irrottamista ja tilatukijärjestelmään sisällyttämistä koskevat säännöt. Sen vuoksi olisi annettava asiaa koskevat yksityiskohtaiset säännöt. Kyseisten yksityiskohtaisten sääntöjen olisi mukailtava asetuksessa (EY) N:o 795/2004 oliiviöljyn, tupakan, puuvillan ja humalan osalta vahvistettuja sääntöjä.
(4)
Asetuksen (EY) N:o 1782/2003 42 artiklan soveltaminen kaikkiin tilatukijärjestelmään sisältyviin aloihin järjestelmän ensimmäisen soveltamisvuoden jälkeen saattaa johtaa siihen, että kansallisessa varannossa olevia määriä, jotka ovat jäljellä sen jälkeen, kun viitemäärät on mainitussa artiklassa säädetyissä tapauksissa jaettu kyseisestä kansallisesta varannosta, ei enää tarvita muiden tapausten kattamiseksi. Jäsenvaltioille olisi tällöin annettava lupa korottaa suhteellisesti kaikkien tukioikeuksien yksikköarvoa.
(5)
Asetuksen (EY) N:o 795/2004 21 artiklassa annetaan sellaisia viljelijöitä koskevat yksityiskohtaiset säännöt, jotka ovat investoineet tuotantokapasiteettiin tai vuokranneet viljelylohkoja pitkäaikaisesti. Näitä säännöksiä on tarpeen mukauttaa, jotta voidaan ottaa huomioon sellaisten sokerialan viljelijöiden erityistilanne, jotka tekivät tällaisia investointeja tai pitkäaikaisia vuokrasopimuksia ennen sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (3) voimaantuloa.
(6)
Kokemus osoittaa, että on tarpeen täsmentää päivämäärät, joina tukioikeuksien on oltava tilatukijärjestelmän mukaista tukea hakevan viljelijän hallussa.
(7)
Tukioikeuksien siirroissa sovellettavia sääntöjä olisi selvennettävä, jotta siirto voitaisiin tehdä toimivaltaiselle viranomaiselle osoitetussa siirtoa koskevassa tiedonannossa ilmoitettuna päivänä, jollei toimivaltainen viranomainen vastusta siirtoa ja ilmoita tästä siirtäjälle jäsenvaltion vahvistamassa määräajassa.
(8)
Asetuksen (EY) N:o 795/2004 48 c artiklaa on mukautettava niiden jäsenvaltioiden osalta, jotka alkoivat soveltaa tilatukijärjestelmää jo vuonna 2005.
(9)
Sokerin viitemäärien sisällyttämisestä tilatukijärjestelmään päätettiin yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 muuttamisesta 20 päivänä helmikuuta 2006 annetussa neuvoston asetuksessa (EY) N:o 319/2006. Jäsenvaltioilla on näin ollen vain hyvin lyhyet määräajat toteuttaa kyseisen sisällyttämispäätöksen noudattamiseksi tarvittavat toimenpiteet. Olisi toteutettava toimenpiteitä, joilla varmistetaan sujuva siirtyminen vanhoista sokerijärjestelmistä osaksi tilatukijärjestelmää. Erityisesti olisi varmistettava, että viljelijät voivat käyttää oikeuksiaan kohtuullisen ajan kuluessa. Jos kyseinen mahdollisuus vaarantuu, jäsenvaltioiden olisi säädettävä asetuksessa (EY) N:o 1782/2003 vahvistettujen soveltamista koskevien määräaikojen jatkamisesta.
(10)
Jottei sokerialalla tarvitsisi tehdä toista viitemäärien lineaarista prosentuaalista vähennystä asetuksen (EY) N:o 1782/2003 liitteessä VIII tarkoitettujen kansallisten enimmäismäärien ylittyessä, kyseisen asetuksen 41 artiklan 2 kohdan soveltamista on aiheellista selventää.
(11)
Asetuksen (EY) N:o 1782/2003 42 artiklan 1 kohdan mukaisesti kansallista varantoa on täydennettävä kaikkien viitemäärien lineaarisella vähennyksellä. On vahvistettava säännöt sen selventämiseksi, miten tilatukijärjestelmää jo vuonna 2005 soveltaneiden jäsenvaltioiden on meneteltävä, jotta sokerijuurikkaan, sokeriruo’on ja juurisikurin viitemäärä otetaan huomioon kansallisen varannon täydentämisessä.
(12)
Asetuksen (EY) N:o 795/2004 48 d artiklassa säädettyjä erityisiä sääntöjä on tarpeen laajentaa siten, että ne kattavat sokerijuurikkaan, sokeriruo’on ja juurisikurin tuen.
(13)
Asetuksen (EY) N:o 795/2004 49 a artiklassa säädettyjä määräaikoja, joihin mennessä jäsenvaltioiden on ilmoitettava komissiolle tietyt tiedot, on tarpeen jatkaa sokerijuurikkaan, sokeriruo’on ja juurisikurin tuen tilatukijärjestelmään sisällyttämisen osalta.
(14)
Asetuksen (EY) N:o 795/2004 liitteessä I vahvistetaan päivämäärä, josta alkaen kerääjäkasvien viljely voidaan tilapäisesti sallia alueilla, joilla vilja korjataan ilmastosta johtuvista syistä tavallisesti aikaisemmin, kuten asetuksen (EY) N:o 1782/2003 51 artiklan b alakohdassa säädetään. Mainittu päivämäärä olisi Kreikan pyynnöstä vahvistettava kyseisen jäsenvaltion osalta.
(15)
Asetuksen (EY) N:o 795/2004 liitteessä II vahvistetaan asetuksen (EY) N:o 1782/2003 60 artiklan 2 kohdassa tarkoitettu keskimääräinen hehtaarimäärä asianomaisen jäsenvaltion komissiolle ilmoittamien tietojen perusteella. Suomi on toimittanut asiaa koskevat tiedot. Sen vuoksi on aiheellista vahvistaa hehtaarimäärä myös kyseisen jäsenvaltion osalta.
(16)
Asetus (EY) N:o 795/2004 olisi sen vuoksi muutettava vastaavasti.
(17)
Koska oikeuksien siirto voi alkaa 1 päivänä tammikuuta 2006, on aiheellista säätää tämän asetuksen soveltamisesta taannehtivasti mainitusta päivästä alkaen.
(18)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 795/2004 seuraavasti:
1)
Lisätään 4 artiklaan kohta seuraavasti:
”3. Jos kansallisessa varannossa olevat määrät osoittautuvat suuremmiksi kuin määrät, jotka ovat tarpeen asetuksen (EY) N:o 1782/2003 42 artiklassa tarkoitettujen tapausten kattamiseksi, jäsenvaltiot voivat korottaa suhteellisesti kaikkien tukioikeuksien yksikköarvoa. Tähän korotukseen käytetty kokonaismäärä ei saa olla suurempi kuin kyseisen asetuksen 42 artiklan 1 ja 7 kohdan mukaisesti sovelletusta lineaarisesta vähennyksestä aiheutuva kokonaismäärä.”
2)
Muutetaan 21 artikla seuraavasti:
a)
Lisätään 1 kohtaan alakohta seuraavasti:
”Ensimmäisessä alakohdassa tarkoitettu päivämäärä on sokerialalla tehtyjen investointien osalta 3 päivä maaliskuuta 2006.”
b)
Lisätään 2 kohtaan alakohta seuraavasti:
”Ensimmäisessä alakohdassa tarkoitettu päivämäärä on sokerialalla tehtyjen investointien osalta 3 päivä maaliskuuta 2006.”
c)
Lisätään 4 kohtaan alakohta seuraavasti:
”Ensimmäisessä alakohdassa tarkoitettu päivämäärä on sokerialalla tehtyjen investointien osalta 3 päivä maaliskuuta 2006.”
3)
Korvataan 24 artiklan 1 kohta seuraavasti:
”1. Viljelijä, jolla on hallussaan tukioikeuksia asetuksen (EY) N:o 796/2004 11 artiklan mukaisena yhtenäishakemuksen viimeisenä jättöpäivänä, voi ilmoittaa tukioikeutensa tuen maksamista varten ainoastaan kerran vuodessa.
Jos viljelijä kuitenkin hyödyntää kyseisen asetuksen 15 artiklan mukaista yhtenäishakemuksen muutosmahdollisuutta, hän voi ilmoittaa myös tukioikeudet, jotka hänellä on hallussaan päivänä, jona hän ilmoittaa muutokset toimivaltaiselle viranomaiselle, edellyttäen, että joku toinen viljelijä ei ilmoita asianomaisia tukioikeuksia saman vuoden osalta.
Jos viljelijä hankkii kyseiset tukioikeudet toiselta viljelijältä saamallaan siirrolla ja jos asianomainen toinen viljelijä oli jo ilmoittanut ne, asianomaisia tukioikeuksia koskeva lisäilmoitus voidaan hyväksyä ainoastaan, jos siirtäjä on jo ilmoittanut siirrosta toimivaltaiselle viranomaiselle tämän asetuksen 25 artiklan 2 kohdan mukaisesti, ja jos hän poistaa kyseiset tukioikeudet omasta yhtenäishakemuksestaan asetuksen (EY) N:o 796/2004 15 artiklassa vahvistetussa määräajassa.”
4)
Korvataan 25 artiklan 3 kohta seuraavasti:
”3. Jäsenvaltio voi vaatia, että siirtäjä antaa siirron tiedoksi sen jäsenvaltion toimivaltaiselle viranomaiselle, jossa siirto tapahtuu, kyseisen jäsenvaltion vahvistaman määräajan kuluessa, mutta aikaisintaan kuusi viikkoa ennen siirron toteutumista ja ottaen huomioon tilatukijärjestelmän hakemusten viimeisen jättöpäivän. Siirto toteutuu ilmoituksen mukaisesti, jollei toimivaltainen viranomainen vastusta siirtoa ja ilmoita tästä siirtäjälle kyseisen määräajan kuluessa. Toimivaltainen viranomainen voi vastustaa siirtoa ainoastaan siinä tapauksessa, että se ei ole asetuksen (EY) N:o 1782/2003 ja tämän asetuksen säännösten mukainen.”
5)
Korvataan 6 b luvun otsikko seuraavasti:
6)
Muutetaan 48 c artikla seuraavasti:
a)
Lisätään 1 kohtaan alakohta seuraavasti:
”Asetuksen (EY) N:o 1782/2003 41 artiklan 2 kohdassa tarkoitettua vähennystä ei kuitenkaan sovelleta sokerijuurikkaan, sokeriruo’on ja juurisikurin tuen osalta asetuksen (EY) N:o 1782/2003 liitteessä VII olevan K kohdan mukaisesti laskettuun viitemäärään.”
b)
Korvataan 2 kohta seuraavasti:
”2. Jos jäsenvaltio on soveltanut tilatukijärjestelmää vuonna 2005 ja rajoittamatta asetuksen (EY) N:o 1782/2003 71 artiklan 1 kohdan kolmannen alakohdan soveltamista, tukioikeuksien määrän vahvistamiseksi ja määrittelemiseksi osana tupakan, oliiviöljyn ja puuvillan tukien sekä sokerijuurikkaan, sokeriruo’on ja juurisikurin tuen sisällyttämistä tilatukijärjestelmään sovelletaan mainitun asetuksen 37 ja 43 artiklaa, jollei tämän asetuksen 48 d artiklassa vahvistetuista säännöistä ja, jos jäsenvaltio on käyttänyt asetuksen (EY) N:o 1782/2003 59 artiklassa säädettyä mahdollisuutta, tämän asetuksen 48 e artiklassa vahvistetuista säännöistä muuta johdu.”
c)
Korvataan 4 kohta seuraavasti:
”4. Asetuksen (EY) N:o 1782/2003 41 artiklan 2 kohtaa sovelletaan tarvittaessa kaikkien niiden tukioikeuksien arvoon, jotka olivat voimassa ennen tupakan, oliiviöljyn ja puuvillan tukien ja/tai lypsylehmäpalkkioiden sekä sokerijuurikkaan, sokeriruo’on ja juurisikurin tuen sisällyttämistä tilatukijärjestelmään sekä tupakan, oliiviöljyn ja puuvillan tuille ja/tai lypsylehmäpalkkioille laskettuihin viitemääriin.”
d)
Korvataan 5 kohta seuraavasti:
”5. Jos jäsenvaltio on soveltanut tilatukijärjestelmää vuonna 2005, jäsenvaltion asetuksen (EY) N:o 1782/2003 42 artiklan 1 kohdan mukaisesti vahvistamaa vähennysprosenttia sovelletaan vuonna 2006 tilatukijärjestelmään sisällytettävien tupakan, oliiviöljyn, puuvillan, sokerijuurikkaan, sokeriruo’on ja juurisikurin viitemääriin.”
e)
Korvataan 7 kohta seuraavasti:
”7. Jos jäsenvaltio on soveltanut tilatukijärjestelmää vuonna 2005, puuvillaan, tupakkaan, oliiviöljyyn, humalaan, sokerijuurikkaaseen, sokeriruokoon ja juurisikuriin liittyvien tukioikeuksien vahvistamiseksi 7 artiklan 1 kohdassa, 12-17 artiklassa ja 20 artiklassa tarkoitetun tilatukijärjestelmän ensimmäinen soveltamisvuosi on vuosi 2006.
8. Jos asetuksen (EY) N:o 1782/2003 liitteessä VII olevan K kohdan mukaisesti laskettujen sokerin viitemäärien sisällyttäminen tilatukijärjestelmään uhkaa tehdä asetuksen (EY) N:o 1782/2003 34 artiklassa ja tämän asetuksen 12 artiklassa vahvistettujen määräaikojen noudattamisen mahdottomaksi, jäsenvaltion on jatkettava kyseisiä määräaikoja yhdellä kuukaudella.”
7)
Muutetaan 48 d artikla seuraavasti:
a)
Korvataan 1 kohdan ensimmäinen alakohta seuraavasti:
”Jos viljelijälle ei ole myönnetty tai hän ei ole ostanut tukioikeuksia vuoden 2006 tukioikeuksien vahvistamista koskevaan viimeiseen hakupäivään mennessä, hänelle myönnetään asetuksen (EY) N:o 1782/2003 37 ja 43 artiklan mukaisesti tupakan, oliiviöljyn ja puuvillan tuille sekä sokerijuurikkaan, sokeriruo’on ja juurisikurin tuelle lasketut tukioikeudet.”
b)
Korvataan 2 kohdan a ja b alakohta seuraavasti:
”a)
tukioikeuksien lukumäärä vastaa viljelijän hallussa olevien tukioikeuksien lukumäärää, korotettuna sillä hehtaarimäärällä, joka on vahvistettu asetuksen (EY) N:o 1782/2003 43 artiklan mukaisesti tupakalle, oliiviöljylle ja puuvillalle sekä sokerijuurikkaalle, sokeriruo’olle ja juurisikurille;
b)
arvo saadaan jakamalla viljelijän hallussa olevien tukioikeuksien yhteenlaskettu arvo ja asetuksen (EY) N:o 1782/2004 37 artiklan mukaisesti sokerin tai inuliinisiirapin tuotantoon käytetylle sokerijuurikkaalle, sokeriruo’olle ja juurisikurille sekä tupakalle, oliiviöljylle ja puuvillalle laskettu viitemäärä tämän kohdan a alakohdan mukaisesti vahvistetulla lukumäärällä.”
8)
Muutetaan 48 e artikla seuraavasti:
a)
Korvataan 1 kohta seuraavasti:
”1. Jos jäsenvaltio on käyttänyt asetuksen (EY) N:o 1782/2003 59 artiklan 1 kohdassa säädettyä mahdollisuutta, kaikkia tukioikeuksia korotetaan lisämäärällä, joka vastaa alueellisen enimmäismäärän korotusta vastaavana vuonna, jaettuna alueella tilatukijärjestelmää koskevan hakemuksen jättöpäivään mennessä vahvistettujen tukioikeuksien kokonaismäärällä.”
b)
Korvataan 2 kohdan a ja b alakohta seuraavasti:
”a)
alueellisen enimmäismäärän vastaava korotus jaettuna alueella tilatukijärjestelmää koskevan hakemuksen jättöpäivään mennessä vahvistettujen tukioikeuksien kokonaismäärällä;
b)
viitemäärä, joka vastaa kunkin viljelijän osalta alueellisen enimmäismäärän korotuksen jäljellä olevaa osaa, jaettuna viljelijän tilatukijärjestelmää koskevan hakemuksen vuoden 2006 jättöpäivään mennessä hallussa olevien tukioikeuksien määrällä.”
9)
Muutetaan 49 a artikla seuraavasti:
a)
Korvataan otsikko seuraavasti:
”49 a artikla
Tupakan, puuvillan, oliiviöljyn, humalan, sokerijuurikkaan, sokeriruo’on ja juurisikurin sisällyttäminen tukijärjestelmään”
b)
Lisätään 1 kohtaan alakohta seuraavasti:
”Ensimmäisessä alakohdassa säädetty ilmoitus on sokerijuurikkaan, sokeriruo’on ja juurisikurin tukijärjestelmään sisällyttämisen osalta lähetettävä komissiolle viimeistään 15 päivänä toukokuuta 2006.”
c)
Lisätään 2 kohtaan alakohta seuraavasti:
”Poiketen siitä, mitä 48 artiklan 6 kohdassa säädetään, asetuksen (EY) N:o 1782/2003 69 artiklassa säädettyä mahdollisuutta koskevasta päätöksestä annettava ilmoitus on sokerijuurikkaan, sokeriruo’on ja juurisikurin tukijärjestelmään sisällyttämisen osalta lähetettävä komissiolle viimeistään 30 päivänä huhtikuuta 2006.”
10)
Korvataan liitteet I ja II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2006.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä huhtikuuta 2006.

Labels: 18
17
5
6